钦定古今图书集成/明伦汇编/官常典/第614卷 > 鹿生
## 钦定古今图书集成/明伦汇编/官常典/第614卷 > 鹿生

按《魏书良吏传》：“生济阴乘氏人。父寿兴，沮渠牧犍库
部郎。生再为济南太守，有治称。显祖嘉其能，特征赴
季秋马射，赐以骢马，加以青服，彰其廉洁。前后在任
十年，时三齐始附，人怀苟且，蒲博终朝，颇废农业。生
立制断之，闻者嗟善。后历徐州、任城王澄、广陵侯元
衍、征东、安南二府长史，带淮阳太守、郯城镇将。年七”
十四，正始中卒，追赠龙骧将军、兖州刺史。